આ અંગે મળતી વિગતો અનુસાર બાબરા તાલુકના ચરખા ગામે રહેતા અને મજૂરી કામ કરતા કમલેશ ભૂપતભાઈ દેવીપૂજક (ઉ. વ. ૧૮) તથા જયેશ વિઠ્ઠલભાઈ ચાંગરોળિયા જાતે દેવીપૂજક બંને યુવાનો ખેતરે કપાસ ઉતારવાના કામે ચરખાથી સીમ તરફ જઈ રહ્યા હતા ત્યારે રસ્તામાં હાઇવે ઉપર માવો ખાવા ઊભા રહ્યા બાદ બાઈક ઉપર બેસતા જ ડિવાઇડરનું કામ કરી રહેલ ટ્રકે બાઇકને અડફેટે લેતા બંને યુવાનોના ઘટનાસ્થળે મોત થયા હતા જ્યારે બીજા બનાવમાં ગળકોટડી ગામે રહેતા અને સ્કૂલે ટ્રિપલ સવારીમાં ઘરે પરત ફરી રહેલ પ્રદીપ લાલુભાઇ ડાંગર, રણવીર મેહુલભાઈ ડાંગર અને તેનો ભાઈ શુભમ મેહલભાઈ ડાંગર ત્રણેય યુવાનો આવી રહ્યા હતા ત્યારે સામેથી આવી રહેલ ખાનગી બસચાલકે બાઇકને અડફેટે લેતા ત્રણેય યુવાનોને ઇજા પહોંચતા પ્રથમ બાબરા સારવારમાં ખસડ્યા હતા અને ત્યાંથી વધુ સારવાર માટે રાજકોટ ખસડ્યા હતા.